0000ABC0
नई दिल्ली: उत्तर प्रदेश में पैर जमाने की कोशिश कर रही आम आदमी पार्टी कोरोना महामारी के बढ़ते प्रकोप के मद्देनजर प्रदेश के सभी जिलों में 'कोरोना सहायता टीम' बनाएगी. यह टीम यूपी के हर जिले में कोरोना मरीजों को ऑक्सिमीटर उपलब्ध कराएंगे और उनकी मदद करेंगे. आप के राष्ट्रीय संयोजक अरविंद केजरीवाल ने पार्टी की यूपी इकाई के सभी जिला अध्यक्षों और पार्टी पदाधिकारियों के साथ ऑनलाइन मीटिंग में कोरोना मरीजों की मदद के निर्देश दिए.
बैठक में मौजूद प्रदेश प्रभारी राज्यसभा सांसद संजय सिंह ने ट्वीट किया "कोरोना के संकट में अरविंद केजरीवाल जी का यू पी के साथियों को निर्देश हर जिले में बनाये “कोरोना सहायता टीम”. प्रयागराज में मरीज का अस्पताल से गायब होना फिर उसकी लाश मिलना घोर लापरवाही का नतीजा. कोरोना संक्रमि 00004000 मरीजों की मदद करें कार्यकर्ता जिससे ऐसी घटनाओं की पुनरावृत्ति ना हो."
आप नेता अजीत त्यागी ने बताया कि आम आदमी पार्टी ने यूपी के हर जिले में हेल्पलाइन नंबर जारी किया है. पार्टी अपनी पूरी क्षमता से जरूरतमंद मरीजों तक मदद भी पहुंचा रही है. हर गांव में एक ऑक्सिमीटर पहुंचाने का लक्ष्य बनाया गया है.
जाहिर है दिल्ली में कोरोना से लड़ाई में काफी हद तक मिली कामयाबी के बाद अरविंद केजरीवाल की नजर अब उत्तर प्रदेश में पार्टी की मजबूती पर है. हालांकि बीजेपी दिल्ली में केजरीवाल सरकार पर कोरोना से लड़ाई में नाकामी का आरोप लगाती रही है.
दिल्ली में कोरोना के कुल पॉजिटिव मामले 1,33,310 हो चुके हैं. बड़ी बात यह है कि दिल्ली में कोरोना का रिकवरी रेट 88.99% तक पहुंच चुका है. कुल एक्टिव मामले 10,770 हैं.ये भी पढ़ें: 'गोल्डन एरो' स्क्वाड्रन में शामिल होंगे बाहुबली राफेल, पाकिस्तान को दो युद्धों में चटा चुकी है धूल अंबाला में वाटर सैल्यूट के साथ हुआ राफेल का स्वागत, जानें क्या होता है वाटर सैल्यूट
यह वेबसाइट कुकीज़ या इसी तरह की तकनीकों का इस्तेमाल करती है, ताकि आपके ब्राउजिंग अनुभव को बेहतर बनाया जा सके और व्यक्तिगतर तौर पर इसकी सिफारिश करती है. हमारी वेबसाइट के लगातार इस्तेमाल के लिए आप हमारी प्राइवेसी पॉलिसी से सहमत हों.
grn_Latn hin_Deva hin_Deva hin_Deva bho_Deva hin_Deva hin_Deva